Kansallisarkisto/Diplomatarium-Fennicum huggingface dataset:
Date: 1350
Issuing place: Kyrkslätt
Country: Suomi
Language: latina
Document type: Kirkolliset, yleiset, Asiakirjat

Omnibus presens scriptum cernentibus Roluerus, curatus ecclesie Kyrkyoslet, Gerardus Smale, Nicolaus Promus totaque parrochia ecclesie eiusdem salutem in Domino sempiternam. Tenore presencium publice protestamur matronam discretam Ingeborgem, vxorem ligittimam latoris presencium Røryci, parochiani nostri dilecti, sororem fore Margarete, vxoris Nicolai fusoris, ciuis Reualiensis, secundum leges terre nostre et juris canonici sanctiones. Igitur omnes et singulos petimus huius negocii judices et specialiter prouidos dominos, dominos aduocatum et proconsules Reualienses, quatinus dicto Røryco in suo negotio, videlicet bona mobilia et immobilia prenominati fusoris felicis memorie nomine hereditario exigenti, justiciam ciuitatisque vestre nobilia jura amore Dei nostrarumque precium humili interuentu juste fieri faciatis. Scriptum in Kyrkyosleth anno Domini m°ccc° quinquagesimo, die Innocencium, sub sigillis nostris, scilicet Rolueri, Gerardi Nicolaique antedictorum.
Date: 1350
Language: islanti
Document type: Historiateokset/tapahtumakoosteet/narratiivit

a) (1351, = 1350). Magnus kongr for i Ruzaland ok stridde vidr Ruza ok vann stora borg af #3eim. Fylgdu honum herra Biarni ok margir adrir mickils hattar menn. b) (1351, = 1350). Magnus kongr for i Ruzaland ok striddi vid Ruzsa ok hafdi ætlat at leida #3a til almenniligrar truar. Gaatu Noregsmenn vnnit nockurar borgir enn ecki vanz at meira. Herra Biarni var #3ar med konginum.
Date: 1350
Language: latina
Document type: Historiateokset/tapahtumakoosteet/narratiivit

a) MCCCL. Generalis mortalitas totam Vplandiam deuastauit, ita quod sexta pars hominum vix remansit, que quidem mortalitas annis precedentibus et succedentibus totum mundum circumivit. b) Anno Domini MCCCL fuit maxima pestilencia per totum mundum sicut unquam fuit ante annis LXXX. c) MCCCL. Gravis quædam pestis ac mors subitanea tam in hominibus quam in pecoribus grassabatur. d) MCCCL. Fuit magna pestilencia super totum mundum.
Date: 1350
Issuing place: Kyrkslätt
Country: Suomi
Language: latina
Document type: Paikallishallinto, Kirjeet

Vos nobiles viros dominos aduocatum et consules ciuitatis Reualie saluto ego Rangwaldus Gislæson, aduocatus per Nylandiam, sinceris affectibus in Domino Ihesu Christo. Significans vobis, quod Hincichinus, dictus Duthræstat*, michi xij oris denariorum veraciter obligatus tenebatur, qui quidem Hincichinus a Nylandia recessit, me irrequisito et pecunia predicta non soluta, et huius pecunie causa vnam ancoram eidem Hincichino attinentem detinui et occupaui eamque in custodiam vnius viri constitui diligenter obseruandam nec alicui assignandam priusquam mihi pecunia predicta esset persoluta. Post hec autem idem Hincichinus ancoram antedictam, pleno jure pro memorata pecunia detentam, latori presencium Johanni illegaliter vendidit, inpigneracionem ab ipso Johanne accipiens minus juste pro ancora prius dicta. Quare vos instanter rogo, vt prenominato latori presencium Johanni justiciam in premissis a sepedicto Hincichino mee peticionis intuitu disponere dignemini et velitis, prout vestris fieri volueritis vice versa, quia pretactus Johannes nichil habet facere cum ancora prenotata. In Christo viuite et valete. Scriptum Kirkiuslææt die beati Olawi regis et martiris.
Date: 1350
Issuing place: Åbo
Country: Suomi
Language: latina
Document type: Paikallishallinto, Kirjeet

Vos nobiles viros et honestos .. proconsules ceterosque ciuitatenses Reualie ego totus vester Gerichinus Skyttæ saluto sinceriter in Domino Jhesu Christo, quam intime rogans, vt nauem, quam Krwse habet, que ad dominum meum regem spectat, quousque de naui premissa aliud in mandato ceperitis, amore Domini eiusdem jure ciuili occupetis .. ipsum dictam nauem alienare siue in illa velificare nullatenus permittentes, rudentibus ceterisque eiusdem nauis attinenciis diligenter reseruatis. In Christo semper valete. Scriptum Aboo sub sigillo. In vigilia Mathei apostoli.
Date: 1350
Issuing place: Åbo
Country: Suomi
Language: latina
Document type: Paikallishallinto, Kirjeet

Viris honorabilibus et famosis, amicis suis, dominis proconsulibus et consulibus Reualiensibus Gerhardus Schutte, aduocatus [in] Abo, sinceram in Domino dilectionem et salutem. Grata vestre karitatis beneficia, michi efficaciter per vos exhibita, racionabiliter me invitant ad vestra beneplacita prosequenda, ad que cum graciarum actione et prompta beniuolencia me semper habebitis pro posse meo penitus efficacem. Insuper pro exhibitore presencium, famulo domini mei regis, Olauo Herma[n]ssone vestram amicitiam instanter deprecor et requiro, quatinus eidem amore juris et mee peticionis super extorquenda et habenda pecunia sua de Jusse, filio Laurencii Wisthws de Abo, vobiscum existente, videlicet xviij marcis denariorum Swecie monete, in quibus sibi juste obligatur, vt racione edocere poterit, justiciam condignam et sufficientem fieri faciatis. In quo predicto domino regi et michi exhibebitis valde gratum erga vos et vestros in tanto et maiori pio fauore promerendum. Scriptum Abo tercia feria post omnium sanctorum.
Date: 1350
Language: latina
Document type: Paikallishallinto, Kirjeet

Sapientibus viris ac discretis burgensibus et consulibus Reualiensibus Sigismundus Petersson, prefectus Viburgensis, salutem et quidquid eis poterit reuerencie et honoris. Vestre discrecioni instanter supplicans, quatinus mihi de conciui vestro Brendechino, dicto Bode, iusticiam pro x marcis arg. Rigens., in quibus mihi idem pro quadam fideiussione tenetur veraciter obligatus, in festo sancti Iacobi iam preterito omni dubio procul, ut littere sue patentes testantur, persoluendis, mee humillime peticionis intuitu dignemini restantare (? = prestare), quia in tanta pecunia discreto viro Conrado de Reen obligatus teneor et eodem tam (? = eam) argento, in quo mihi Brant[echinus] tenetur prefatus, persoluere cupiebam, sed confidem (?) ipsum Brendechinum me mendacem fecisse inhoneste. Noueritis tamen, me Conrado satisfacturum utique, rogans, ut mihi de dicto Brendechino satisfaccionem fieri faciatis, quod vobiscum utique promereri cupio, requisitus in voluntatem vestram. Super hoc rescribentes in Christo viuite et valete.
Date: 1350
Language: ruotsi
Document type: Kuninkaalliset, Asiakirjat

Alle aff Finlande, vtan Abo byamæn, aff Nylande, Rodhenum, Helsingalande eller Gæstrikalande skulu hwarghen sin marknadh medh skipum at driffwa vtan i Stocholme, widher boot XL marka konungenum ok stadhenum enskylt.
Date: 1351
Issuing place: Nummis
Country: Suomi
Language: latina
Document type: Piispat, Asiakirjat

Omnibus presentes litteras inspecturis Thomas, miseracione diuina episcopus Vexionensis, salutem in Domino sempiternam. Tenore presencium nouerint vniuersi, nos anno Dominj mºcccº quinquagesimo primo, die beati Vincencij martiris, aput ecclesiam Nummis, Aboensis dyocesis, quasdam litteras vidisse, quarum tenores de verbo ad verbum plenius hic habentur: Thomas Dei gracia (etc. Se n. 10). Omnibus presens scriptum cernentibus Haraldus Torstenson (etc. Se n. 21). In cuius testimonium secretum nostrum presentibus est appensum. Datum anno, die et loco predictis.
Date: 1351
Issuing place: Nummis
Country: Suomi
Language: latina
Document type: Piispat, Asiakirjat

Omnibus presens scriptum cernentibus Thomas, miseracione diuina episcopus Vexionensis, salutem in Domino sempiternam. Nouerint vniuersi, nos litteram felicis recordacionis domini Gregorii pape IX¹, necnon quandam literam bone memorie domini Magni, condam episcopi Aboensis,² vidisse non³ rasas, non abolitas, non cancellatas nec in aliqua sui parte viciatas, tenores, qui sequuntur,⁴ de verbo ad verbum continentes⁵: Gregorius episcopus, seruus seruorum Dei, dilecto filio W (etc. Se n. 8). Vniuersis presentes litteras visuris vel audituris Magnus, Dei gracia episcopus Aboensis, (etc. Se n. 17). Jn cuius visionis testimonium secretum⁶ nostrvm presentibus duximus apponendum. Scriptum apud ecclesiam Nummiss, Aboensis dyocesis, anno Dominj mºcccºlj,⁷ jn crastino sancti Vincencij martiris.
Date: 1351
Issuing place: Nummis
Country: Suomi
Language: latina
Document type: Piispat, Asiakirjat

Vniuersis presentes litteras inspecturis Hemmingus, diuina miseracione episcopus Aboensis, salutem in Domino sempiternam.¹ [Noueritis], quod nos omnia bona jn Keris, juxta Abo sita, per nos partim acquisita empcione, partim pro nostro patrimonio, contuleramus mense episopali perpetuo possidenda; bona vero Kowris wlgariter nuncupata deputamus perpetuo fabrice ecclesie Aboensis, tali tamen condicione, quod successores nostri et capitulum permittant, Petrvm Nichilson et heredes suos bona quedam, Øwraby dicta, jn parrochia Kirkioslæth,² que sibi contuleramus, perpetuis temporibus possidere et de ipsis ordinare pro sue libito voluntatis. Jn quorum collacionis, deputacionis, possessionis et ordinacionis euidenciam sigillum nostrum et sigillum capituli Aboensis presentibus sunt appensa. Actum et datum apud ecclesiam Nummis anno Dominj millesimo trecentesimo quinquagesimo primo³, jn crastino Vincencii martiris.
Date: 1351
Issuing place: Kimito
Country: Suomi
Language: latina
Document type: Kirkolliset, yleiset, Asiakirjat

Vniuersis presentes litteras jnspecturis Winandus, canonicus Aboensis, salutem jn Domino Jhesu Christo. Notum facio per presentes, quod bona mea jn Brvsaby, jntuitu ecclesie acquisita, parrochia Kimitto, videlicet quartam vnius baal, vlna et duabus terciis vnius vlne minus, cum singulis adiacen[c]iis ecclesie cathedrali jn Abo et offero et lego in meorum redempcionem peccatorum, ita tamen, quod ad dies meos mee ordinacionj subiaceant, quamdiu sex talenta liuonica butyri inde annuatim exhibuero eidem ecclesie cathedrali. Jn cuius legacionis testimonium sigilla venerabilis patris domini Hemmingi, diuina miseracione episcopi Aboensis, dominj Petri canonici, dominj Petri Johannis de Sastamala, Mathie Koog, legiferi Nylandie, et Olauj Jngimarsson vna cum proprio presentibus sunt appensa. Scriptum et actum in Kimitthu anno Dominj mºcccl primo, feria sexta proxima post purificacionem beate Marie virginis gloriose.
Date: 1351
Issuing place: Avignon
Country: Ranska
Language: latina
Document type: Paavi ja kuuria, Kirjeet

Clemens episcopus, seruus seruorum Dei, venerabilibus fratribus … archiepiscopo Nidrosiensi eiusque suffraganeis salutem et apostolicam benedictionem. Svmmus ille celestis agricola sua dextera vineam plantauit electam eamque unigeniti filij sui sanguine uoluit irrigari, ut ex fluente de Christi latere riuulo fecundata vinum produceret, cuius dulcedine ipse plantator altissimus exultaret; sed ecce prochdolor ab apro de silua exterminium in certis christianorum partibus patitur et singularis ferus eam suis pastibus demolitur. Nam sicut carissimus in Christo filius noster Magnus, Swetie et Norwegie rex jllustris, per suos speciales nuntios et literas intimauit, quedam gentes, que Kareli et Ingri nuncupantur, regnis suis uicinj, immo ex vna parte contiguj, recognito sue infidelitatis errore, dicto rege, quem pro suscipienda fide christiana in eorum auxilium specialiter inuocarunt, ipsos ab insultibus et oppressionibus, quibus Ruthenj, catholice fidei inimicj, eos frequentius affligebant, manu ualida protegente, eandem fidem susceperant et baptismum, ijdem Ruthenj ex hoc ad eorum exterminium aspirantes et post eiusdem regis abinde recessum ex inopinato in eos ac alios christianos partium earundem pro dicte nouelle plantacionis defencione de ipsius regis mandato inibi consistentes crudeliter seuientes, alios eorum gladijs, alios suspensos ad arbores, alios uero canum morsibus laceratos et alios eorum incredibilibus tormentorum generibus occiderunt et reliquos Karelos et Ingros superstites in crudelem et horrendam seruitutem redactos redire ad erroris suj cecitatem pristinam compulerunt; idemque rex propter nimiam mortalitatis pestem, que in illis partibus hiis temporibus superuenit, adeo est hominibus destitutus, quod ad propulsandum eorundem inimicorum molimina non sufficit per se ipsum; cum igitur contra huiusmodi fidei inimicos tanto efficacius sit a viris Deum timentibus insurgendum quanto maioribus ecclesiam Dei dampnis affligere cupiunt, quj fidem eandem confundere tam detestabili crudelitate nituntur, nos ipsius regis suplicationibus inclinati fraternitati uestre per apostolica scripta mandamus, quatinus viros catholicos in regnis predictis et uicinis jnsulis positos, ut, contra eosdem infideles crucis signaculum assumentes, ipsos uiriliter et potenter expugnent, exortacionibus salutaribus inducatis. Nos enim, attendentes quod de tanto gratior est defentio fidei quanto ceteris uirtutibus anime fides debet pretiosior reputarj, de omnipotentis Dei misericordia et beatorum Petri et Pauli apostolorum eius auctoritate confisi illam ob id assumentibus signum crucis concedimus ueniam peccatorum et ipsos ea uolumus immunitate gaudere, quam habituri essent, si in terre sancte subsidium personaliter se transferrent. Datum Auinione ij jdus martij pontificatus nostri anno nono. [In eundem modum] venerab. fratr. … archiepiscopo Vpsalensi eiusque suffraganeis. Datum [ut supra]. [In eundem modum] venerab. fratr. … archiepiscopo Lundensi eiusque suffraganeis. Datum [ut supra].
Date: 1351
Issuing place: Avignon
Country: Ranska
Language: latina
Document type: Paavi ja kuuria, Kirjeet

Clemens episcopus, seruus seruorum Dei, dilectis filijs … magistro generali et fratribus domus beate Marie Teutonicorum Jerosolimitane salutem et apostolicam benedictionem. Ad opera pietatis, per que diuini nominis amor acquiritur et salutis commoda prouidentur, eo uos libentius inuitamus, quo illa tenemini ex uoto vestre religionis feruentius exercere. Cum igitur, [sicut] ex veridica relatione percepimus, quorundam feritas, qui Ruteni uulgariter nuncupantur, aduersus gentes illarum partium, Karelos et Ingros uulgariter nuncupatos, pro eo quod sue infidelitatis errore cognito ad fidem catholicam nouiter sunt conuersi, ad eorum exterminium immaniter persequatur, eos ad pristine sue cecitatis errorem reddire multipliciter compellentes, vniuersitatem uestram rogamus, monemus et hortamur attente, uobis in remissionem peccaminum iniungentes, quatinus, cum ex defensione fidelium peccatorum ueniam fideles quilibet consequantur, aliquos ex vestris numero et strenuitate potentes ad dictorum Karelorum et Ingrorum partes in eorum defensionis auxilium, cum super hoc pro parte carissimi in Christo filij nostri Magni, regis Swecie illustris, qui in premissis partibus negocium huiusmodi feruenter assumpsit ex animo consequendum, requisiti fueritis, transmittatis, ita quod uestro interueniente suffragio in illis partibus augeatur numero et merito populus christianus, uobisque apud Deum accrescat cumulus meritorum, qui multa maiora retribuit fideliter seruientibus, quam speretur. Datum Auinione ij idus marcij pontificatus nostri anno nono.
Date: 1351
Issuing place: Avignon
Country: Ranska
Language: latina
Document type: Paavi ja kuuria, Kirjeet

Clemens episcopus, seruus seruorum Dei, venerabilibus fratribus … Osiliensi et … Tarbatensi episcopis ac dilecto filio preposito ecclesie Rigensis salutem et apostolicam benedictionem. Nuper ex parte carissimi in Christo filij nostri Magni, regis Swecie illustris, fuit propositum coram nobis, quod cum quedam gentes, que Kareli et Ingri nuncupantur, regno Swecie uicini, immo ex una parte contigui, cognito sue infidelitatis errore, eodem rege, quem pro suscipienda fide christiana in eorum auxilium specialiter inuocarunt, ipsos ab insultibus et oppressionibus, quibus Rutheni, eiusdem fidei inimici, eos frequentius affligebant, manu ualida protegente, eandem fidem susceperint et baptismum, ijdem Rutheni ex hoc, ad eorum exterminium aspirantes ac post eiusdem regis ab inde recessum inopinate in eos et eorum ac aliorum christianorum partium earundem terram ferali immanitate grassantes, alios eorum gladijs, alios suspensos ad arbores, alios canum morsibus laceratos et alios incredibilibus tormentorum generibus occiderunt, reliquos Karelos et Jngros superstites in crudelem seruitutem redactos ad pristinam erroris sui cecitatem reddire prochdolor compellentes ac nonnulli dictarum partium, qui christiano nomine gloriantur, ceca cupiditate seducti eisdem inimicis crucis intendentibus ad totalem exterminium eorundem in armis, equis, nauigijs, uictualibus et alijs mercimonijs subuenire presumunt, in quo pares aut superiores in malicia fiunt illis, dum eis ad impugnandum christianos necessaria subministrant. Cum autem fideles deceat uniuersos non ad impedimentum, sed ad augmentum religionis intendere christiane, discretionem uestram rogamus et hortamur in Domino, per apostolica uobis scripta mandantes, quatinus uos uel duo aut unus uestrum per uos uel alium seu alios pro diuina reuerentia mercatoribus partium earundem interdicatis et inhibeatis expresse, ne dictis Ruthenis in premissis uel alias audeant subuenire. Alioquin illos, qui contrauenire presumpserint per censuram ecclesiasticam appellatione postposita compellatis. Datum Auinione ij idus martij pontificatus nostri anno ix.
Date: 1351
Issuing place: Villeneuve-lès-Avignon
Country: Ranska
Language: latina
Document type: Paavi ja kuuria, Kirjeet

[Clemens episcopus, seruus seruorum Dei, dilecto filio] Johanni Petri canonico Strengniensi salutem etc. Honestas morum et vite aliaque tue merita probitatis, super quibus apud nos fidedignorum testimonio commendaris, exposcunt vt tibi reddamur ad graciam liberales. Volentes itaque tibi premissorum meritorum tuorum intuitu graciam facere specialem, canonicatum ecclesie Strengniensis cum plenitudine iuris canonici apostolica tibi auctoritate conferimus et de illo eciam prouidemus. Prebendam vero, si qua in eadem ecclesia vacat ad presens vel cum vacauerit, quam tu per te vel procuratorem tuum, ad hoc legitime constitutum, infra vnius mensis spatium, postquam tibi vel procuratori vacacio illa innotuerit, duxeris acceptandam, conferendum (= –am) tibi post acceptacionem huiusmodi cum omnibus iuribus et pertinencijs suis donacioni apostolice reseruamus …. non obstantibus …. quod in ecclesia Arosiensi canonicatum et prebendam et parrochialem ecclesiam de Tenella Aboensis diocesis, quorum fructus, redditus et prouentus ad summam annuam trium florenorum auri secundum decimam, vt asseritur, sint taxati, nosceris obtinere …. Datum apud Villam nouam Auinionensis diocesis XV kal. aprilis anno nono. Jn eodem modo venerabilibus fratribus Carpentoracensi et Arosiensi episcopis ac dilecto filio preposito ecclesie Scarensis salutem etc. …. Datum ut supra.
Date: 1351
Issuing place: Villeneuve-lès-Avignon
Country: Ranska
Language: latina
Document type: Paavi ja kuuria, Kirjeet

[Clemens episcopus, seruus seruorum Dei,] venerabili fratri Emingo episcopo Aboensi salutem etc:a. Prouenit [ex tue deuocionis affectu, quo nos et Romanam ecclesiam reuereris, ut peticiones tuas, illas presertim, que anime tue salutem respiciunt, ad exaudicionis graciam admittamus. Hinc est, quod nos tuis supplicacionibus inclinati, ut confessor tuus, quem duxeris eligendum, omnium peccatorum tuorum, de quibus corde contritus et ore confessus fueris, semel tantum in mortis articulo plenam remissionem tibi in sinceritate fidei, unitate sancte Romane ecclesie ac obediencia et deuocione nostra uel successorum nostrorum Romanorum pontificum canonice intrancium persistenti auctoritate apostolica concedere ualeat, deuocioni tue tenore presencium indulgemus, sic tamen quod idem confessor de hiis, quibus fuerit alteri satisfactio impendenda, eam tibi per te, si superuixeris, uel per heredes tuos, si tunc forte transieris, faciendam iniungat, quam tu uel illi facere teneamini, ut prefertur. Et ne, quod absit, propter huiusmodi graciam reddaris procliuior ad illicita imposterum committenda, volumus quod, si ex confidencia remissionis huiusmodi aliqua forte committeris, quoad illa predicta remissio tibi nullatenus suffragetur. Nulli ergo etc:a nostre concessionis et voluntatis infringere etc:a.] Datum apud Villam nouam Auinionensis diocesis XV kalendas aprilis anno nono.
Date: 1351
Language: venaja
Document type: Historiateokset/tapahtumakoosteet/narratiivit

År 1350 (= 1351). Tågade Novgoroderna med Boris' son, ståthållaren, med tusenmannahöfdingen Ivan Feodorovitsch, vojevoderna Michail Danilovitsch, Jurij Ivanovitsch, Jakob Chotov att bekriga tyska området;(1) och de kommo till staden Viborg om måndagen den 21 mars och uppbrände hela förstaden. På andra dagen gingo Tyskarne ur staden, och Novgoroderna öfverföllo dem, och Tyskarne flyktade in i staden, och blefvo här några Tyskar dödade; och trakten omkring staden bekrigades och brändes, och en myckenhet Tyskar, både hustrur och barn, nedhöggos, men andra grepos lefvande; och alla kommo helbrägda till Novgorod. Samma år tågade Novgoroderna till Jurjev (= Dorpat), och Tyskarne (= Novgoroderne) utvexlade de två Svenskar, som de tillfångatagit i Orechov, mot Avram(2) och Kusma och Alexander och Andrej och mot deras lifdrabanter, som voro på andra sidan om hafvet hos svenska konungen Magnus; och alla kommo genom Guds nåd, det vördade korsets kraft, hvarpå de förtröstade, helbrägda till Novgorod; och de anlände den 9 juni, på den heliga martyren Alexanders dag. Varianter i andra krönikor. (1) 4:de Novgorodska krönikan: Tågade Novgoroderna till Viborg Nikonska krönikan: År 1351 … tågade Novgoroderna till strid emot Tyskarne och återvände med många fångar till de sina. (2) 4:de Novgorodska krönikan: Samma år begåfvo sig Novgorodska sändebud till Jurjev (= Dorpat) och afslöto fred med Tyskarne samt utbytte hos svenska konungen Avram … på andra sidan hafvet hos Orechovska Tyskarne. Sofia krönikan:… och Tyskarne (= Novgoroderne) utbytte Svenskarne, som de tillfångatagit i Orechov, mot sina Novgorodska bojarer, mot Avram … Nikonska krönikan: Samma år (1351) gingo Novgorodska sändebud till den Tyska staden Jurjev och afslöto fred med Tyskarne och utbytte hos svenska konungen mot Orechovska Tyskar tusenmannahöfdingen Avram och Kusma Tverdislavitsch och öfriga sina vänner, som förts öfver hafvet af svenska konungen Magnus … Samma år begynte höras om en pest på människorna.
Date: 1351
Language: latina
Document type: Piispat, Asiakirjat

Vniuersis presentes literas inspecturis Hemmingus, diuina miseracione episcopus Aboensis, salutem in Domino sempiternam. Recognoscimus per presentes nos anno Domini m°ccc° quinquagesimo primo, die beati Gregorij pape, recepisse literam patentem per venerandum in Christo patrem dominum nostrum Hemmingum, archiepiscopum Vpsalensem, nobis missam, jn qua continebatur transcriptum seu transumptum literarum papalium, in quibus imponebatur clericis solucio decime biennalis. In cuius recognicionis euidenciam sigillum nostrum presentibus est appensum. Scriptum anno vt supra, feria quarta proxima ante annunciacionem beate Marie virginis.
Date: 1351
Issuing place: Hapsal
Country: Viro
Language: latina
Document type: Kuninkaalliset, Asiakirjat

Magnus, Dei gracia rex Swecie, Norwegie et Scanie, omnibus presentes litteras cernentibus jn Domino salutem sempiternam. Quoniam ea, que in tempore geruntur, a memoria posterorum sepius labi ac adnullari videntur, nisi litteris et probamentis euidentibus confirmentur, et nisi (ͻ: id) nostra in presenti deposcit intencio, per quod Deo et matri sue sancte honor et maior reuerencia, in salutem et remedium animarum nostre, dilecte consortis nostre Blance, progenitorum nostrorum bone memorie ac liberorum nostrorum carissimorum, impendi valeat et augeri, hinc est, quod, consideratis honorabilis patris, amici nostri dilecti, dominj Nicolaj, abbatis in Pades, ac conuentus suj fidelibus seruiciis nobis et et omnibus nostris multociens exhibitis et impensis, ac exigentibus¹ eorundem abbatis et conuentus deuocionis affectu, quo nos et regnum nostrum prosequuntur, fauoribus beniuolis et paratis, nos predicto domino abbati et eius in dicto² monasterio Pades successoribus merum ius patronatus, quod nobis ad eccleciam Borga, Aboensis dyocesis, ab antiquo compecierat, modo simili, quo nos idem ius inpresens habueramus, damus et concedimus per presentes, transferentes in ipsos per nos et successores nostros plenam auctoritatem ad eandem ecclesiam confratres suos [uel?] personas ydoneas, cum et quociens opus fuerit, saluo semper iure dyocesanj ibidem, presentandi, instituendi ac de prefata ecclesia, sicut iuris fuerit, faciendi. Jn cuius euidenciam firmiorem secretum nostrum, sigillo nostro non presente, presentibus est appensum. Datum Hapesalis anno Dominj millesimo cccljº,³ sabbato ante dominicam passionis.
Date: 1351
Issuing place: Åbo
Country: Suomi
Language: latina
Document type: Kuninkaalliset, Asiakirjat

Omnibus presens scriptum cernentibus Magnus, Dei gracia rex Swecie, Noruegie et Scanie, salutem in Domino sempiternam. Cupientes vt religiosi viri abbas et fratres monasterij Pades,¹ Reualiensis dyocesis, eo liberius et deuocius Deo deseruiant,² quo competencius eis fuerit³ de vite necessariis prouisum, jus patronatus et omne aliud,⁴ quod nobis et corone regnj⁵ Swecie jn ecclesia Borgha⁶ et duabus capellis eidem annexis, Aboensis dyocesis, et ad eam quouis modo competit et compecierat, dicto monasterio Pades⁷ ac⁸ abbati et fratribus, qui nunc sunt⁹ ibidem¹⁰ uel pro tempore fuerint, donamus, dimittimus et in perpetuum assignamus, volentes quod idem abbas et conuentus ecclesiam ipsam¹¹ cum capellis exnunc pro suis vtilitatibus, prout melius voluerint et de iure potuerint, regant, ordinent¹² et disponent (ͻ:-nant). Jn cuius donacionis euidenciam sigillum nostrum vna cum sigillis¹³ venerabilis in Christo patris dominj¹⁴ Hemmingi, Dei gracia Aboensis episcopi, et capituli sui presentibus sunt appensa¹⁵. Datum in sacristia ecclesie Aboensis anno Dominj mcccºl primo,¹⁶ die Veneris ante festum beati Erici.¹⁷
Date: 1351
Issuing place: Åbo
Country: Suomi
Language: latina
Document type: Kuninkaalliset, Kirjeet

Magnus, Dei gracia rex Swecie, Noruegie et Scanie, dilectis sibi omnibus parrochiam¹ Borgha, cum duabus capellis sibi annexis, inhabitantibus dileccionem in Domino, graciam² et salutem. Cum vos (ͻ: nos) ius patronatus et aliud³ quoduis nobis in dicta ecclesia Borgha et⁴ capellis sibi annexis competens⁵ religiosis viris abbati et conuentuj ac monasterio in Pades,⁶ Reualiensis dyocesis, donauerimus ac in perpetuum dimiserimus, prout in aliis nostris⁷ litteris super hoc⁸ confectis plenius continetur,⁹ vobis et vestrum cuilibet precipimus per presentes, quatenus ipsis super eisdem¹⁰ iuribus curetis humiliter parere et efficaciter respondere, prouiso quod idem abbas et fratres vos ad noua et maiora onera non astringant, quam aliis curatis vestris*¹¹ hactenus facere consweuistis. Datum in sacristia ecclesie Aboensis anno¹² mcccl primo,¹³ die Veneris ante festum beati Erici regis et martiris.
Date: 1351
Issuing place: Åbo
Country: Suomi
Language: latina
Document type: Kuninkaalliset, Asiakirjat

Magnus, Dei gracia rex Suecie, Noruegie et Scanie, omnibus presens scriptum cernentibus in Domino salutem sempiternam. Noueritis, quod nos exhibitores presencium, Sighualdum in Henelax, Benedictum in Greetarwaby, Ærlendum in Suarta et Henricum in Poyo, cum bonis suis ab omnibus et singulis exhibicionibus, solucionibus et quarumcunque inposicionum grauaminibus, consuetis et inconsuetis, nobis aut iuri* nostro regio debitos (ͻ: -is), damus et concedimus liberos pariter et exemptos, volentes et declarantes ipsos cum bonis suis predictis omni eo priuilegio et iure gaudere, quo ceteri alij ecclesie Aboensis homines et bona fruj liberius consueuerint. Prohibemus igitur sub obtentu gracie nostre firmiter et discrete, ne quis, cuiuscunque condicionis aut status existat, dictos homines ecclesie siue bona eorum contra hanc nostram graciam eis indultam presumat quomodolibet impetere uel grauare, prout graciam nostram predictam dilexerint inoffensam. Datum sub sigillo nostro in castro nostro Aboensi anno Dominj mºcccº quinquagesimo primo, sabbato proximo ante Erici regis et martiris.
Date: 1351
Issuing place: Åbo
Country: Suomi
Language: latina
Document type: Kuninkaalliset, Asiakirjat

Magnus, Dei gracia rex Swecie, Noruegie et Schanie, vniuersis presentes litteras inspecturis salutem in Domino sempiternam. Quoniam reuerendj et religiosi viri dominj et fratres, Nicolaus, abbas in Pades¹, ordinis Cisterciensis, dyocesis Reualiensis, et correligiosi suj ibidem nobis et nostris obsequia et familiaritates magnas impenderant, jdeo intuituj (ͻ: -tu) Dej et suorum meritorum ac ob remedium animarum nostre², dilecte consortis nostre Blance,³ progenitorum nostrorum bone memorie ac liberorum nostrorum carissimorum, pro eorum sustentacione piscaturam salmonum⁴ in Heelsingaa⁵, Aboensis dyocesis, cum omnj iure nostro regio, inferius et superius, quo nos dictam piscariam⁶ possedimus, regendam et tenendam, ex liberalitate regia duximus perpetuis temporibus possidendam⁷; prohibentes sub obtentu gracie firmiter et districte, ne quis aduocatorum nostrorum, eorundem officialium seu quisquam alius, cuiuscunque condicionis ac⁸ status existat, predictum dominum abbatem aut eius monachos seu eorum mandatarium in dicta piscaria contra hanc nostram paginam presumat impetere uel⁹ turbare,¹⁰ prout indignacionem nostram¹¹ et regiam vitare voluerit vlcionem. Jn cuius rei testimonium sigillum nostrum presentibus est appensum. Datum jn castro nostro Aboensi anno Dominj mccclº[j]º,¹² dominica ante festum beati Erici regis et martiris.
Date: 1351
Issuing place: Åbo
Country: Suomi
Language: latina
Document type: Kuninkaalliset, Asiakirjat

Omnibus presens scriptum cernentibus Magnus, Dei gracia rex Swecie, Noruegie et Scanie, in Domino salutem sempiternam. Cum nos religiosis viris domino Nicolao abbati² et domuj³ monasterii in Pades⁴ ac successoribus suis ius patronatus in ecclesia Borgha et capellis sibi annexis, Aboensis dyocesis, ad nos de iure et de⁵ antiqua consuetudine pertinens, cum consensv venerabilis patris et domini, dominj Hemmingi, diuina miseracione episcopi Aboensis, necnon et capituli ibidem, omnj iure ad ipsas⁶ ab antiquo spectante⁷ dimiserimus in perpetuum, prout in litteris nostris super hoc alias confectis clarius continetur, jpsos fratres religiosos ampliori gracia prosequi volumus per⁸ hunc modum, ita scilicet quod ipsis piscarias⁹ ad fundum presbiteralem ibidem pertinentes damus et concedimus perpetuo possidendas. Jn cuius rei testimonium sigillum nostrum presentibus est appensum. Datum in castro¹⁰ Aboensi anno Dominj mcccl primo,¹¹ dominica¹² ante festum beati¹³ Erici regis et martiris, nostro sub sigillo.¹⁴
Date: 1351
Issuing place: Stockholm
Country: Ruotsi
Language: latina
Document type: Kuninkaalliset, Asiakirjat

Magnus, Dei gracia rex Swecie, Noruegie et Scanie, vniuersis² presentes litteras inspecturis salutem in Domino sempiternam. Quamuis curia Saltwiik in Alandia sita olim ad coronam regnj Suecie pertinebat, tamen, quia mensa episcopalis Aboensis jn eius continua possessione diu fuerat, credentes eam hanc possessionem non sine³ causa racionabili(a) habuisse, confirmanus eam sibi auctoritate regia perpetuis temporibus iure proprietario possidendam. Et vt validior sit hec nostra confirmacio, deputamus corone regni Suecie, loco Saltwiik¹, curiam nostram Gregorisby, pro quodam homicidio iuri regio acquisitam, ne corona propter premissam confirmacionem defectum aliquem paciatur. Nulli⁴ ergo hominum, cuiuscunque eminencie fuerit siue status, liceat hanc nostre confirmacionis et deputacionis ordinacionem vllo vnquam tempore infringere seu ej ausu temerario contraire, prout indignacionem Dei omnipotentis et regiam vitare voluerit vlcionem. Datum Stokholmis sub sigillo nostro anno Dominj mccclj, quarta⁵ die pentecostes.
Date: 1351
Issuing place: Jomala
Country: Suomi
Language: latina
Document type: Paikallishallinto, Asiakirjat

Vniuersis presentes litteras inspecturis omnes et singuli Alandiam inhabitantes salutem in Domino sempiternam. Noueritis, nos vidisse et diligenter perlectas audiuisse litteras magnifici principis et domini nostri Magni, Dei gracia illustrissimi regis Swecie, Noruegie et Scanie, non rasas nec in aliqua sui parte viciatas, vero sigillo suo maiori sigillatas, quarum tenor de verbo ad verbum dinoscitur esse talis: Magnus, Dei gracia rex Swecie (etc. Se n. 144). In quarum inspeccionis euidenciam sigillum communitatis nostre vna cum sigillis priuatis mei Nicolai Magnusson et mei Sigurdi Magnusson presentibus est appensum. Datum apud ecclesiam Jumala anno Dominj mcccli, die beatorum martirum Iohannis et Pauli.
Date: 1351
Issuing place: Avignon
Country: Ranska
Language: latina
Document type: Paavi ja kuuria, Asiakirjat

Supplicat s[anctitati] v[estre] deuotus orator vester Johannes Rotheri (= Rotkeri), rector ecclesie Hattala Aboensis diocesis, quatenus sibi specialem graciam facientes de canonicatu et prebenda Aboensis ecclesie et de parrochiali ecclesia Wirmo eiusdem diocesis, vacantibus per mortem Thidemanni Vlfardi, qui Rome in anno jubileo decessit, dignemini misericorditer prouidere, non obstantibus quod s. v. de eisdem canonicatu et prebenda Jngeldo Johannis prouidit, qui eos ante acceptationom deseruit religionis habitum assumendo, et quod idem Johannes dictam ecclesiam Hattala noscitur obtinere, quam paratus est dimittere, dummodo pacificam possessionem dicte ecclesie Wirmo fuerit assecutus, et cum alijs non obstantibus et clausulis oportunis ac executoribus ut in forma. – Fiat. R. Item supplicat e[i]dem] s[anctitati] v[estre] Stigandus Stephani, presbiter Lincopensis diocesis, quatenus sibi consimilem graciam facientes de canonicatu et prebenda ecclesie Osloensis, vacantibus per mortem Arneri Aslaci, canonici eiusdem ecclesie, qui apud s. v. sedem decessit, dignemini prouidere cum acceptatione etc:a ut supra. – Fiat. R. Item supplicat e[idem] s[anctitati] v[estre] Olauus Laurentij, presbiter Aboensis diocesis, quatenus sibi consimilem graciam facientes de parrochiali ecclesia Veselax eiusdem diocesis, vacante per mortem Benedicti Thome, ultimi rectoris eiusdem, qui apud eandem sedem decessit, dignemini prouidere cum acceptatione etc:a ut supra. – Fiat. R. Item supplicat e[idem] s[anctitati] v[estre] Conradus Ingolphi, clericus Lincopensis diocesis, quatenus sibi consimilem gratiam facientes de parrochiali ecclesia Finnastrom Aboensis diocesis, vacante per mortem Hermanni Hartleui, ultimj rectoris eiusdem, qui Rome in anno jubileo decessit, dignemini prouidere cum acceptatione ut supra, non obstante quod minor sit annis videlicet xxij annorum. – Fiat et dispensamus. R. Et quod transeant sine alia lectione. – Fiat. R. Datum Auinione iiij idus julij anno decimo.
Date: 1351
Issuing place: Viborg
Country: Suomi
Language: ruotsi
Document type: Yksityiset, Asiakirjat

Alla the thetta breff høra æller see helsar jak Æringisl Thuræson æwerdhelica met Gudh. Kunnughar jak allom mannom, at jak haffuer giffuit ware fru eeth godz j Lundhen sokn j Lithioke liggiande, met sææd ok boskap, som thet staar, engho wndhantagno, minnæ siæl til lisa ok minna hustrv, swa met skæl, at biscopen ok herra Hinza the skulu ther fore radha, at thet maatthe thit giffuas, som the wisthæ adh Gudh haffde mæsthæ hedher aff. Jn cuius rej testimonium et euidenciam firmiorem sigillum meum presentibus duxi apponendum. Scriptum Wiborgh anno Domini mºcccºlº primo, crastino post diem beati Jacobi apostoli.
Date: 1351
Issuing place: Lödöse
Country: Ruotsi
Language: latina
Document type: Kuninkaalliset, Asiakirjat

Omnibus presens scriptum cernentibus Magnus, Dei gracia Suecie, Noruegie et Scanie rex, salutem in Domino sempiternam. Tenore presencium nouerint vniuersi, quod, licet nos bona omnia, olim¹ tributaria et nunc per homines bona sua libera tenentes a rusticis conquisita, diligenter conscribi et frvctus eorum omnium et singulorum per nostras certi tenoris litteras poni mandauerimus in sequestro, quoniam ex hoc tributa notabiliter minuuntur et alias² iurj plurimum derogatur, nolentes tamen quod sequestracio, si diu forte duraret, nimium fiat aliquibus onerosa, reuerendo ac dilecto³ nobis in Christo patri domino Hemmingo, diuina prouidencia episcopo Aboensi, ac nobilibus et discretis⁴ viris, domino Gregorio Styrbernj,⁵ consiliario nostro, et Nicholao Ericson, prefecto Aboensi, de quorum industria ac discrecione plenam in Domino fiduciam obtinemus, omnimodam⁶ tenore presencium vice nostra tribuimus facultatem, personis, quas ad supportandum seruicium, pro bonorum suorum libertate debitum et consuetum, reppererint ydoneos moribus et eciam facultate, vsum omnium predictorum bonorum suorum et fructuum ex eis proueniencium exnunc libere permittendj et sequestrum, quoad ea (ͻ: id) per nos factum, sicut premittitur, suspendendj, donec circa id aliter duxerimus prouidendum. Reliquis vero, qui hactenus in hiis offenderant, ad⁷ dictorum dominorum episcopi et Gregorii ac Nicholai Ericson prefecti deuotam supplicacionem de speciali gracia indulgentes, volumus et mandamus, quod ipsi tributa nostra deinceps persoluant et alia onera sicut ceteri tollerent et supportent,⁸ cum iniquum sit, quod nec cum militaribus seruiant⁹ et laborent, nec cum rusticis subditi sint tributis. Et si omnes tres¹⁰ premissis faciendis interesse non poterint, duo ex ipsis omnia et singula iam premissa nihilominus exequantur. Datum Ludosie sub sigillo nostro, anno Domini mcccl primo,¹¹ decima¹² die mensis Octobris.
Date: 1351
Issuing place: Lödöse
Country: Ruotsi
Language: latina
Document type: Kuninkaalliset, Asiakirjat

Omnibus presens scriptum cernentibus Magnus, Dei gracia Suecie, Noruegie et Scanie rex, salutem in Domino sempiternam. Tenore presencium nouerint vniuersi, quod, licet nos bona omnia, olim tributaria³ et nunc per homines bona sua libera tenentes a rusticis conquisita, diligenter conscribi et fructus eorum omnium et singulorum per nostras certi tenoris litteras poni mandauerimus in sequestro, nostre cum intencionis nec exstitit nec existit, quod conscripcio et arestacio predicte ad bona, que sunt ad ecclesias deuoluta, quomodolibet se extendant, sed ea omnia in eo statu manere graciose volumus, in quo sunt et fuerant, donec specialiter et expresse aliter de ipsis mandauerimus et duxerimus ordinandum. Datum Ludosie sub sigillo nostro, anno Dominj millesimo cccl primo,⁴ die decima⁵ mensis Octobris.
Date: 1351
Issuing place: Lödöse
Country: Ruotsi
Language: latina
Document type: Kuninkaalliset, Asiakirjat

Omnibus presentes litteras visuris Magnus, Dej gracia Swecie, Norwegie et Scanie rex, salutem in Domino sempiternam. Cum bona quelibet, pro delictorum emendis per delinquentes quoslibet fisco nostro regio legittime persoluta, redimi redempcione, wlgariter dicta byrdabudh, fisco nolente, nequaquam valeant vel consueuerint per¹ delinquencium heredes seu alios quoslibet successores, jsque, qui in ius alterius succedit, eodem² cum ipso iure seu priuilegio vti debeat et gaudere, tenore presencium decreuimus et eciam declarauimus, predia seu bona, per Holmgerum Lagman ecclesie Aboensi ex nostra donacione pro suis delictis grauibus exsoluta, nequaquam per quemuis suum heredem vel successorem posse pecunia vel aliis rebus redimj, nisi quatenus ex ipsius ecclesie et prelatorum suorum beneplacito processerit et consensu. Datum Ludosie, sub sigillo nostro, anno Dominj mºcccºl primo, decima die mensis Octobris.
Date: 1352
Issuing place: Halikko
Country: Suomi
Language: latina
Document type: Piispat, Asiakirjat

Vniuersis presentes litteras inspecturis Hemmingus, diuina miseracione episcopus Aboensis, salutem jn Domino sempiternam. Ne post dies nostros ecclesia jn Halko et fundus presbiteralis ibidem super jnsula Præstøø fraudem aliquam paciantur, nos cum predictis ecclesia et fundo permutacionem fecimus jn hunc modum, videlicet quod fundus jpse reciperet a nobis pratum Kænikylæ et cum hoc de pratis Hedherby, vt in vniuerso essent prata quinquaginta plaustratorum, perpetuo possidenda; ecclesia vero vnum missale, precii centum marcarum; nos vero et successores nostri reciperemus predictam jnsulam Præsto perpetuo possidendam. Vt igitur predicta permutacio jnconcussa et stabilis perseueret, presentes litteras super jlla¹ confectas sigillo nostro et sigillo capituli Aboensis vna cum sigillis discreti viri dominj Remboldi, rectoris jbidem, Olaui de Yleskiælum² et Olaui de Borgaby fecimus communiri. Actum et datum apud ecclesiam Halko anno Domini mºcccº quinquagesimo secundo,³ jn crastino purificacionis beate Marie virginis gloriose, presentibus et consencientibus nobis et predictis domino Remboldo, Olauo de Yliskiælum,⁴ Olauo de Borgaby et aliis quam plurimis melioribus tocius parrochie supradicte. Hiis omnibus ita factis, vt premissum est, fasta fuerunt jnfrascripti; ex parte nostra: Petrus de Borgaby, Laurencius jbidem, Joan Yuæ, Paulus de⁵ Kenekalum, Mathias de Kinnæmplæs⁶ Olauus de Holmis; ex parte vero parrochie: Jacobus Grænsson, Yrwa de Karwalum, Joan de Vønøtalum, Olauus faber, Petrus de Aminne, Olauus Papoy, Olauo de Yliskiælun,⁷ forskiælaman exsistente. Scotatores vero fuerunt octo⁸ de predictis.
Date: 1352
Issuing place: Åbo
Country: Suomi
Language: latina
Document type: Piispat, Asiakirjat

Ne pro defectu clericorum Deus honore debito et ecclesie¹ dyocesis Aboensis congrvis seruiciis defraudentur, nos Hemingus, Dej gracia episcopus Aboensis, et capitulum ibidim statuimus, vt nullus clericorum dyocesis Aboensis inde recedat, animo constituendj in alia dyocesi domicilium, absque licencia et litteris episcopi et capitulj petitis et optentis. Qui vero contrarium sumpserit² attemptare, sit ipso facto priuatus officio et beneficio, si quod habet, et inhabilis ad quecunque ecclesiastica beneficia consequenda, et nichilominus periurus temere veniendo contra iuramentum prestitum, quando suscepit sacerdocij sacrum gradum. Actum Abo anno Dominj millesimo ccc quinquagesimo 2:o,³ quarto decimo kalendas Maij, nostris sub sigillis.
Date: 1352
Issuing place: Avignon
Country: Ranska
Language: latina
Document type: Paavi ja kuuria, Asiakirjat

Supplicat s. v. devotus filius noster Magnus, Suessie et Noruegie rex … Item supplicat, quatenus episcopo Aboensi faciendi auctoritate vestra in Tarbatensi quatuor et in Osiliensi ecclesijs alias quatuor personas de regnis predictis, per ipsum regem nominandas, recipi in canonicos et in fratres cum reservatione, acceptatione et decreto ad prebendas maiores, si vacant uel cum vacauerint, cum omnibus non obstantibus et clausulis oportunis et maxime de ascensione graduum per optionem, dignemini concedere facultatem. – Fiat de octo in octo ecclesijs. R.* – – – – – – – – – – – – – – – – – – – – – – – Item quatenus Laurencio Arnbernj de canonicatu et prebenda ecclesie Strenginensis vacantibus uel vacaturis, spectantibus ad collationem seu quamuis aliam dispositionem episcopi et capituli Strenginensium communiter uel diuisim, non obstante quod canonicatum et prebendam ecclesie Aboensis et parrochiam ecclesiam Sunde Aboensis diocesis noscitur obtinere, cum aliis non obstantibus. – Fiat etc. R. Item quatenus Gerardo Hundebech, scolari Parisiensi, de canonicatu et prebenda ecclesie Aboensis vacantibus uel vacaturis, spectantibus ad collationem, prouisionem seu quamuis aliam dispositionem … episcopi et capituli Aboensis communiter uel diuisim, cum acceptatione, roseruatione, decreto et cum omnibus non obstantibus et clausulis oportunis. – Fiat. R. – – – – – – – – – – – – – – – – – – – – – – – Datum Auinione xvj kal. augusti anno vndecimo.
Date: 1352
Issuing place: Avignon
Country: Ranska
Language: latina
Document type: Paavi ja kuuria, Kirjeet

Dilecto filio Gerardo Hundebech, canonico Aboensi, salutem etc. Honestas morum et uite aliaque tuorum dono uirtutum, super quibus apud nos fidedignorum commendaris testimonio, promerentur ut tibi reddamur ad gratiam liberales. Volentes itaque tibi, ut asseritur, Parisius scolari, premissorum meritorum tuorum intuitu necnon consideratione carissimi in Christo filij nostri Magni, Suecie et Norwegie regis illustris, pro te nobis super hoc humiliter supplicantis, graciam facere specialem, canonicatum ecclesie Alboensis (!) cum plenitudine juris canonici apostolica tibi auctoritate conferimus et de illo etiam prnuidemus, prebendam vero ad collacionem, prouisionem seu quamuis aliam disposicionem venerabilis fratris nostri .. episcopi et dilectorum filiorum capituli Alboensis (!) communiter uel diuisim pertinentem, si qua in dicta ecclesia uacat ad presens uel cum uacauerit …. conferendam tibi post acceptacionem huiusmodi cum omnibus juribus et pertinencijs suis donacioni apostolice reseruamus …. Datum Auinione xvj kal. augusti anno undecimo. In eodem modo episcopo Carpentoracensi et dilectis filijs .. abbati monasterij Falkenaa Tarbatensis diocesis et .. preposito ecclesie Vpsalensis salutem etc. …. Datum ut supra.
Date: 1352
Issuing place: Avignon
Country: Ranska
Language: latina
Document type: Paavi ja kuuria, Kirjeet

Dilecto filio Laurencio Arnberni, canonico Strenginensi, salutem etc:a. Probitatis et uirtutum merita, super quibus apud nos fidedignorum commendaris testimonio, promerentur ut tibi reddamur ad gratiam liberales. Volentes itaque tibi premissorum meritorum tuorum intuitu necnon consideratione carissimi in Christo filij nostri Magni, Suecie et Norwegie regis illustris, pro te nobis super hoc humiliter supplicantis, graciam facere specialem, canonicatum ecclesie Stringenensis (!) cum plenitudine iuris canonici apostolica tibi auctoritate conferimus et de illo etiam prouidemus. Prebendam uero ad collationem, prouisionem seu quamuis aliam disposicionem venerabilis fratris nostri .. episcopi et dilectorum filiorum capituli Strenginensis communiter uel diuisim pertinentem, si qua in dicta ecclesia uacat ad presens uel cum uacauerit, …. conferendam tibi post acceptacionem huiusmodi cum omnibus juribus et pertinencijs suis donacioni apostolice reseruamus …. non obstantibus …. quod in ecclesia Aboensi canonicatum et prebendam ac parrochialem ecclesiam Sundere (!) Aboensis diocesis nosceris obtinere. …. Datum Auinione xvj kal. augusti anno vndecimo. In eodem modo venerabili fratri episcopo Carpentoracensi et dilectis filijs .. preposito Arosiensis ac .. archidiacono Vpsalensis ecclesiarum salutem etc:a …. Datum ut supra.
Date: 1352
Issuing place: Stockholm
Country: Ruotsi
Language: latina
Document type: Kuninkaalliset, Asiakirjat

Omnibus presentes litteras visuris Magnus, Dei gracia Suecie, Noruegie et Scanie rex, salutem in Domino sempiternam. Vt inter nos et successores nostros ex vna parte ac venerabilem in Christo patrem, dominum episcopum Aboensem, qui pro tempore fuerit, super iure patronatus, nobis in beneficiis Aboensis dyocesis competente, omnis dissensionis materia in perpetuum sit sublata, nos et coronam regni Suecie in infrascriptis beneficiis illius dyocesis ius patronatus habere totum et non in pluribus declaramus, videlicet jn canonicata¹ (ͻ:-tu) cum prebenda de Wirmo, ecclesiis Finnastrom,² Kumo, Vlsby, Vane,³ Borgha cum capellis Sibbaa⁴ et Pernaa,⁵ Bernaa,⁶ Karis, Ægrapæ⁷ et Wiborg. Reliqua vero beneficia, quociens vacabunt, absque quauis nostra, successorum uel officialium nostrorum impeticione uel molestia libere conferat cui voluerit episcopus Aboensis. Datum Stokholmis, sub sigillo nostro, anno Dominj millesimo trecentesimo quinquagesimo 2:o,⁸ jn crastino beatj Mathej apostolj et ewangeliste.
Date: 1352
Issuing place: Villeneuve-lès-Avignon
Country: Ranska
Language: latina
Document type: Paavi ja kuuria, Kirjeet

Dilecto filio Laurencio Arnberni, canonico Arosiensi, salutem etc:a. Vite ac morum honestas et alia tue probitatis et uirtutum merita, super quibus apud nos fidedigno comendaris testimonio, nos inducunt ut tibi reddamur ad graciam liberales. Volentes itaque tibi premissorum meritorum tuorum intuitu graciam facere specialem, canonicatum ecclesie Arosiensis cum plenitudine iuris canonici apostolica tibi auctoritate conferimus et de illo etiam prouidemus. Prebendam uero, si qua in dicta ecclesia uacat ad presens uel cum uacauerit …. conferendam tibi post acceptacionem huiusmodi cum omnibus iuribus et pertinentijs suis donacioni apostolice reseruamus …. non obstantibus …. quod in Aboensi cum prebenda et in Strenginensi ecclesiis sub expectatione prebende canonicatus ac parrochialem ecclesiam Bunde (= Sunde) Aboensis diocesis nosceris obtinere …. Datum apud Villam nouam Auinionensis diocesis iij kalendas octobris anno vndecimo. In e. m. venerabilibus fratribus .. Osloensi et .. Aboensi episcopis ac dilecto filio .. preposito ecclesie Scarensis salutem etc:a .. Datum ut supra.